ارمنیستانین اکس-پرزیدنتی سئرژ سرکیسیان ایتالییادا ۱۰ گون دینجلدیکدن سونرا آناسینا باش چکمک بهانهسی ایله داغلیق قاراباغا گلیب.
آخار. آذ خبر وئریر کی، بو سؤزلری ارمنیستانین کئچمیش پرزیدنتی سئرژ سرکیسیانین داغلیق قاراباغا سفرینی شرح ائدن پولیتولوق الخان شاهینوغلو دئییب.
او قئید ائدیب کی، سرکیسیانین ایکی واریانتی وار:
«او یا حبس تهلوکهسی قارشیسیندا اوزون مدت ارمنیستانا قاییتمایاراق داغلیق قاراباغدا قالاجاق، یا دا ارمنیستانین باش پروکورورونون طلبی ایله روبئرت کؤچریان کیمی ایروانا قاییدیب سورغو-سوال ائدیلدیکدن سونرا هبسخانایا یوللاناجاق. سرکیسیان بیرینجی واریانتا اوستونلوک وئررسه، اوندا باش ناظر نیکول پاشینیانا قارشی آچیق ساواشا باشلامالی اولاجاق. آنجاق بو واریانتلا قاراباغداکی سئپاراتچیلارین حاضیرکی ایدارهچیلری راضیلاشمایاجاق. چونکی قاراباغ سئپاراتچیلاری سرکیسیانی قوروسا و ایروانا تحویل وئرمهسه، پاشینیان دا قاراباغ سئپاراتچیلارینی قورومایاجاغی ایله اونلاری هدهلهیه بیلر. اونا گؤره ده سئپاراتچیلار اوچون مثبت قرار او اولار کی، سئرژ سرکیسیان آناسینین یانیندا چوخ قالمایاراق ایروانا یوللانسین».
قید ائدک کی، ارمنیستانین کئچمیش پرزیدنتی سرژ سرکیسیان ایتالییادان ارمنیستانا قاییدیب.
سرکیسیانین ایرواندان بیرباشا آذربایجانین ایشغال آلتیندان اولان خانکندی شهرینه گلدیی و آرتیق ۳ گوندور خانکندیده اولدوغو بیلدیریلیر.
azb_Arab azb_Arab azb_Arab azb_Arab azb_Arab azb_Arab